
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αύξηση ωραρίου υπαλλήλου του Πολιτιστικού 
Αθλητικού Οργανισμού Δήμου Αγίου Νικολάου. 

2 

Εφαρμογή κυκλοφοριακών ρυθμίσεων στο Δήμο 
Καβάλας, σύμφωνα με την υπ' αριθ. 939/2016 
απόφαση του οικείου Δημοτικού Συμβουλίου. 

3 

Έγκριση υπερωριακής απασχόλησης, τις απογευ¬ 
ματινές ώρες για την χρονική περίοδο του έτους 
2017, για τους Υπαλλήλους της Δ/νσης Ανάπτυ¬ 
ξης της Περιφερειακής Ενότητας Καστοριάς. 

4 

Συμπλήρωση της υπ' αριθ. 1045/2016 απόφασης 
Δημάρχου (ΦΕΚ4484/Β72016). 

5 

Απόφαση καθιέρωσης απογευματινής υπερω- 
ριακής εργασίας σε τέσσερις (4) εργαζομένους 
του τμήματος Ηλεκτροφωτισμού της Διεύθυνσης 
Τεχνικών Υπηρεσιών του Δήμου Καβάλας, για το 
έτος 2017. 


ΑΠΟΦΑΣΕΙΣ 

Αριθ. 1482 _ (1) 

Αύξηση ωραρίου υπαλλήλου του Πολιτιστικού 

Αθλητικού Οργανισμού Δήμου Αγίου Νικολάου. 

Μετην υπ'αριθ. 113/23-12-2016 απόφαση του Διοικη¬ 
τικού Συμβουλίου του Πολιτιστικού Αθλητικού Οργανι¬ 
σμού Δήμου Αγίου Νικολάου (ΠΑΟΔΑΝ), η οποία εκδό- 
θηκε σύμφωνα με τις διατάξεις της παρ. 1 του άρθρου 
8 του ν. 4368/2016 και έπειτα από την υπ' αριθ. 1421/ 
10-10-2016 αίτηση του κατωτέρω υπαλλήλου, την υπ' 
αριθ. 1675/7-12-2016 βεβαίωση του Προέδρου του Δ.Σ. 
του Πολιτιστικού Αθλητικού Οργανισμού Δήμου Αγίου 
Νικολάου (ΠΑΟΔΑΝ) περί μη απασχόλησης άλλων υπαλ¬ 
λήλων ιδιωτικού δικαίου ορισμένου χρόνου εκπαιδευ¬ 
τικής βαθμίδας-ειδικότητας ΤΕ Αρχιμουσικών στον εν 
λόγω φορέα και την υπ' αριθ. 88/1 -2-2017 απόφαση του 


Γενικού Γραμματέα της Αποκεντρωμένης Διοίκησης Κρή¬ 
της περί ελέγχου νομιμότητας της ως άνω απόφασης 
του Διοικητικού Συμβουλίου του Πολιτιστικού Αθλη¬ 
τικού Οργανισμού Δήμου Αγίου Νικολάου (ΠΑΟΔΑΝ) 
(ΑΔΑ:7Ζ860Ρ1Θ-ΤΧΥ), αυξάνεται το ωράριο εργασίας 
του υπαλλήλου του Πολιτιστικού Αθλητικού Οργανισμού 
Δήμου Αγίου Νικολάου (ΠΑΟΔΑΝ) με σχέση εργασίας 
ιδιωτικού δικαίου αορίστου χρόνου Αρακαδάκη Νεκτά¬ 
ριου του Ιωάννη, εκπαιδευτικής βαθμίδας-ειδικότητας 
ΤΕ Αρχιμουσικών, σε σαράντα (40) ώρες εβδομαδιαίως. 

(Αριθ. βεβ. ολοκλήρωσης διενέργειας αυτεπάγγελτου 
ελέγχου γνησιότητας των υποχρεωτικών και λαμβανο- 
μένων υπόψη για την πρόσληψη ή εν γένει υπηρεσιακή 
κατάσταση δικαιολογητικών του οικείου Προέδρου: 
65/19-1-2017). 

(Αριθ. βεβ. ύπαρξης πίστωσης στους Κ.Α.Ε. 15-6021.01 
και 15-6052.01 του προϋπολογισμού οικονομικού έτους 
2017 του οικείου ΝΠΔΔ και αντίστοιχης πρόβλεψης για 
τα επόμενα έτη: 66/19-1 -2017). 

(Αριθ. απόφ. Αποκεντρωμένης Διοίκησης Κρήτης: 
1482/14-2-2017). 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΑΝΑΣΤΑΣΙΟΣ ΙΩΑΝΝΟΥ 


Αριθ. 150 _ (2) 

Εφαρμογή κυκλοφοριακών ρυθμίσεων στο Δήμο 
Καβάλας, σύμφωνα με την υπ'αριθ. 939/2016 
απόφαση του οικείου Δημοτικού Συμβουλίου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α/ 
30-5-1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων γιατηνΤοπική Αυτοδιοίκηση 
και άλλες διατάξεις». 

2. Το ν. 3852/2010 (ΦΕΚ 87/Α/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Το π.δ. 142/2010 (ΦΕΚ 235/Α/27-12-2010) «Οργα¬ 
νισμός Αποκεντρωμένης Διοίκησης Μακεδονίας - Θρά¬ 
κης». 

4. Την υπ'αριθ. 54218/11-07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

5. Το άρθρο 52 του ν. 2696/1999 «Κύρωση του Κώδικα 
Οδικής Κυκλοφορίας» όπως τροποποιήθηκε με το άρθρο 
11 του ν. 3082/2001 και το άρθρο 46 του ν. 3542/2007 
«Τροποποιήσεις διατάξεων του Κ.Ο.Κ.». 

6. Το υπ'αριθ. 15109/13-5-2013 έγγραφο Διεύθυνσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων ΟΤΑ που αφορούν μέτρα ρύθμισης οδικής κυκλο¬ 
φορίας από τους Γενικούς Γραμματείς Αποκεντρωμένων 
Διοικήσεων». 

7. Την υπ'αριθ. 4/6-2-2015 (ΦΕΚ 24 Α76-2-2014) Π.Υ.Σ. 
«Αποδοχή παραιτήσεων των Γενικών Γραμματέων των 
Αποκεντρωμένων Διοικήσεων της χώρας». 

8. Το υπ' άριθ. 56 του ν. 4257/2014 (ΦΕΚ 93 Α'/ 
14-4-2014) που καθορίζει τον τρόπο αναπλήρωσηςτου 
Γενικού Γραμματέα της Αποκεντρωμένης Διοίκησης όταν 
η θέση είναι κενή. 

9. Το πρακτικό της 111 ης/1-9-2016 Συνεδρίασης της 
Επιτροπής Κυκλοφορίας και Προσβασιμότητας σχετικά 
με κυκλοφοριακές ρυθμίσεις στο Δ. Καβάλας. 

10. Την υπ' αριθ. 239/2016 ομόφωνη απόφαση της 
Δημοτικής Κοινότητας Καβάλας. 

11. Το πρακτικό της υπ' αριθ. 112/2016 Συνεδρίασης 
της Επιτροπής Κυκλοφορίας και Προσβασιμότητας του 
Δήμου Καβάλας σχετικά με την έγκριση των εν θέματι 
κυκλοφοριακών ρυθμίσεων. 

12. Το υπ'αριθ. πρωτ. 150/16-01-2017 έγγραφο του 
ΤΔΟ-Ν. Καβάλας, με το οποίο διαβιβάζει στην Υπηρε¬ 
σία την υπ' αριθ. 939/2016 κατά πλειοψηφία απόφαση 
του Δημοτικού Συμβουλίου Καβάλας με τις συνημμένες 
Μελέτες Κυκλοφοριακών Ρυθμίσεων της Διεύθυνσης 
Τεχνικών Υπηρεσιών του Δήμου Καβάλας αναφορικά 
με τις εν θέματι κυκλοφοριακές ρυθμίσεις, όπως αυτές 
συντάχθηκαν, ελέγχθηκαν και θεωρήθηκαν από την εν 
λόγω υπηρεσία, αποφασίζουμε: 

Εγκρίνουμε τις παρακάτω κυκλοφοριακές ρυθμίσεις 
στο Δήμο Καβάλας: 

1 .Τοποθέτηση κατακόρυφης και οριζόντιας σήμανσης 
επί πεζοδρόμου καθώς και πληροφοριακής σήμανσης 
αναδιάταξης του χώρου στάθμευσης επί της οδού Π ιπί- 
νου στο πλαίσιο εφαρμογής της συγκοινωνιακής μελέ¬ 
της του έργου «Αποκατάσταση Παλαιού Μεντρεσέ στις 
Καμάρες, επανάχρησή του ως χώρος πολιτιστικών δρα¬ 
στηριοτήτων, ανάδειξη του περιβάλλοντος χώρου του 
και ανάπλαση της περιοχής μεταξύ των οδών Παλαιού 
Υδραγωγείου και Λάμπρου Κατσώνη», ως εξής: 


-Τοποθέτηση κάθετης σήμανσης δύο (2) ρυθμιστικών 
πινακίδων Ρ-55:[Οδός υποχρεωτικής διέλευσης πεζών] 
στην αρχή και στο πέραςτου πεζοδρομημένου τμήματος 
της οδού Πιπίνου, και ειδικότερα στο ύψος της συμβολής 
της οδού με την «Καμάρα» και στο ύψος της παρόδου 
που συνδέει την οδό Πιπίνου με την οδό Λ. Κατσώνη. 

-Τοποθέτηση κάθετης σήμανσης μίας (1) πληροφορια¬ 
κής πινακίδας Π-31 γ: [Κατεύθυνση προς χώρο επιτρεπό¬ 
μενης στάθμευσης] στο ύψος της παρόδου σύνδεσης της 
οδού Πιπίνου με την οδό Λ. Κατσώνη για την επισήμανση 
υπαίθριου χώρου στάθμευσης επί της οδού Πιπίνου, με 
παράλληλη τοποθέτηση πρόσθετης συνοδευτικής σή¬ 
μανσης με την αναγραφή «3 Θέσεις». 

-Τοποθέτηση οριζόντιας σήμανσης για τηνοριοθέτη- 
ση των θέσεων στάθμευσης που διαμορφώνονται εντός 
της οδού Πιπίνου με λευκό ή κυανό χρώμα, υπό γωνία και 
με διαστάσεις 2,25 χ 4,50 έκαστη, σύμφωνα με το εγκε¬ 
κριμένο σχέδιο γενικής διάταξης της Νότιας Περιοχής-Β', 
το οποίο συνοδεύει την αρχιτεκτονική μελέτη εφαρμο¬ 
γής του έργου «Αποκατάσταση Παλαιού Μεντρεσέ στις 
Καμάρες, επανάχρησή του ως χώρος πολιτιστικών δρα¬ 
στηριοτήτων, ανάδειξη του περιβάλλοντος χώρου του 
και ανάπλαση της περιοχής μεταξύ των οδών Παλαιού 
Υδραγωγείου και Λάμπρου Κατσώνη». 

2. Διαμόρφωση πεζοδιαβάσεων (σε 4 σημεία) επί της 
οδού Βενιζέλου, στο τμήμα από τον κόμβο Φαλήρου έως 
την οδό Δαγκλή και σχετικής πληροφοριακής σήμανσης, 
πλησίον των σχολικών μονάδων του 12ου και 25ου Δη¬ 
μοτικού Σχολείου στο πλαίσιο υλοποίησης του έργου: 
«Βιοκλιματική Αναβάθμιση τμήματος του κέντρου της 
Καβάλας». 

Σε ότι αφορά στις διαβάσεις αυτές θα διαμορφωθούν 
ως εξής: 

Θέση 1η: Διαμόρφωση πεζοδιάβασης επί της οδού 
Βενιζέλου, στο ύψος του κόμβου Φαλήρου, στο σημείο 
των καταλήξεων των υφιστάμενων επί των εκατέρωθεν 
πεζοδρομίων οδεύσεων ατόμων με μειωμένη όραση. 

Θέση 2η: Διαμόρφωση πεζοδιάβασης επί της οδού 
Βενιζέλου, στο ύψος του χώρου στάθμευσης επί της 
οδού Βελισσαρίου, στο σημείο των καταλήξεων των υφι¬ 
στάμενων επί των εκατέρωθεν πεζοδρομίων οδεύσεων 
ατόμων με μειωμένη όραση. 

Θέση 3η: Διαμόρφωση πεζοδιάβασης στο ύψος του 
συγκροτήματος του 12ου και 25ου Δημοτικού Σχολεί¬ 
ου, στο σημείο επί της πορείας προς και από το σημείο 
προέλευσης-προορισμού των πεζών δηλαδή πλησίον 
της εισόδου του σχολικού συγκροτήματος (12ο και 25ο). 
Παράλληλα στο σημείο αυτό προβλέπεται τοποθέτηση 
κατακόρυφης σήμανσης δύο (2) πληροφοριακών πινα¬ 
κίδων Π-21: [Διάβαση Πεζών] για τις δύο πλευρές της 
οδού και σε απόσταση 1 μ. από την οριζόντια σήμανση 
της πεζοδιάβασης. 

> Θέση 4η: Διαμόρφωση πεζοδιάβασης στο ύψος 
του κόμβου των οδών Βενιζέλου - Δαγκλή, στο σημείο 
κατάληξης των υφιστάμενων επί των εκατέρωθεν πε¬ 
ζοδρομίων της οδού Βενιζέλου οδεύσεων ατόμων με 
μειωμένη όραση. 

Επιπλέον και σε ότι αφορά στη σήμανση επί της σχο¬ 
λικής ζώνης, αυτή θα διαμορφωθεί ως εξής: 

> Τοποθέτηση δύο (2) ρυθμιστικών πινακίδων Ρ-32: 
[Η μεγίστη ταχύτητα περιορίζεται στον αναγραφόμενο 
αριθμό] και ως ένδειξη μέγιστης ταχύτητας τα 30 χλμ./ 
ώρα και τοποθέτηση δύο (2) πινακίδων αναγγελίας κιν¬ 
δύνου Κ-16: [Κίνδυνος λόγω συχνής κίνησης παιδιών], 
με το αναγραφόμενο μήνυμα «ΠΡΟΣΟΧΗ ΣΧΟΛΕΙΟ» σε 
δύο σημεία με αναφορά στη διάβαση που διαμορφώ¬ 
νεται στην εγγύτητα του σχολικού συγκροτήματος και 
ειδικότερα: 

- Επί της οδού Βενιζέλου - στο ύψος της συμβολής 
της με την οδό Βελισσαρίου και στην αριστερή πλευρά 
του πεζοδρομίου με κατεύθυνση προς το κέντρο της 
πόλης σε απόσταση περίπου 120 μ. από την πεζοδιά- 
βαση (ΘΕΣΗ 3η). 

- Επί της οδού Βενιζέλου - στο ύψος της ανωνύμου 
οδού που συνδέει την οδό Βενιζέλου με την οδό Ερυ¬ 
θρού Σταυρού και επί του δεξιού πεζοδρομίου με κατεύ¬ 
θυνση προς το κέντρο της πόλης σε απόσταση περίπου 
50 μ. από την πεζοδιάβαση (ΘΕΣΗ 3η). 

3. Πεζοδρόμηση Παρόδων Α και Β της οδού Ομονοίας 
που περικλείονται από τις οδούς Ομονοίας - Φιλελλή¬ 
νων - Φωτήλα και Ίωνος Δραγούμη με τροποποίηση 
της υπάρχουσας χρήσης. Η παραπάνω τροποποίηση 
θα συνοδεύεται από τη διατήρηση της υφιστάμενης 
κατακόρυφης σήμανσης Ρ-55 και την συμπληρωματική 
τοποθέτηση και στις δύο παρόδους από την πλευρά της 
οδού Φωτήλα δύο (2) ρυθμιστικών πινακίδων Ρ-7: [Απα¬ 
γορεύεται η είσοδος σε όλα τα οχήματα]. 

4. Επεμβάσεις στην κατακόρυφη σήμανση σε οδούς 
του κέντρου της πόλης ως εξής: 

-Τοποθέτηση κατακόρυφης ρυθμιστικής σήμανσης 
με μία πινακίδα τύπου Ρ-40: [Απαγορεύεται η στάση- 
στάθμευση] επί της διαχωριστικής νησίδας στη συμβολή 
των οδών Χρυσοστόμου Σμύρνης και Ερυθρού Σταυρού. 

-Τοποθέτηση κατακόρυφης ρυθμιστικής σήμανσης με 
δύο (2) πινακίδες Ρ-7: [Απαγορεύεται η είσοδος σε όλα 
τα οχήματα] επί της οδού Αλαμάνας, στο ύψος εξόδου 
προς την οδό 7ης Μεραρχίας, πίσω από την υφιστάμενη 
πινακίδα 5ΤΟΡ και στο απέναντι πεζοδρόμιο. Επιπλέ¬ 
ον τοποθέτηση μίας (1) ρυθμιστικής πινακίδας Ρ-52δ: 
[Υποχρεωτική διέλευση μόνο από δεξιά νησίδας ή εμπο¬ 
δίου], επί της οδού Αλαμάνας, στο σημείο έναρξης του 
υφιστάμενου τοιχίου το οποίο διαχωρίζει τις λωρίδες 
κατεύθυνσης των οχημάτων (με κατεύθυνση από και 
προς την οδό 7ης Μεραρχίας). 

- Τοποθέτηση μίας (1) κατακόρυφης ρυθμιστικής 
σήμανσης Ρ-40: [Απαγορεύεται η στάση - στάθμευση] 
επί της οδού 7ης Μεραρχίας, στο ύψος του κόμβου 
Φαλήρου, με αναφορά στη δεξιά πλευρά της οδού με 
κατεύθυνση προς το κέντρο της πόλης και σε απόσταση 
πενήντα (50) μέτρων από τους φωτεινούς σηματοδότες, 
προκειμένου να εξασφαλιστεί η απρόσκοπτη κίνηση των 
οχημάτων στη δεξιά λωρίδα. 

-Τοποθέτηση κατακόρυφης ρυθμιστικής σήμανσης 
με δύο (2) πινακίδες τύπου Ρ-40: [Απαγορεύεται η στάση 
και η στάθμευση] εκατέρωθεν της συμβολής της οδού 


1 δηςΤαξιαρχίας με την οδό Ελ. Βενιζέλου παράλληλα με 
τοποθέτηση δύο (2) πρόσθετων πινακίδων σήμανσης 
Πρ.-4α: [Αρχή ισχύος πινακίδας Ρ-40]. 

Η απόφαση αυτή χορηγείται με τις εξής προϋποθέσεις: 

1. Τα μέτρα που λαμβάνονται με την παρούσα από¬ 
φαση να ισχύσουν από την τοποθέτηση των οικείων 
πινακίδων σήμανσης ή/και των διαγραμμίσεων στο 
οδόστρωμα. 

2.0 Δήμος Καβάλας είναι αρμόδιος για την υλοποίηση 
των εν λόγω κυκλοφοριακών ρυθμίσεων. 

Κατά της παρούσας απόφασης δύναται να ασκηθεί 
προσφυγή ενώπιον του Υπουργού Υποδομών Μετα¬ 
φορών και Δικτύων, εντός διαστήματος τριάντα (30) 
ημερών από την παραλαβή της. Από τις διατάξεις της 
παρούσας δεν προκύπτουν δαπάνες οι οποίες να βαρύ¬ 
νουν τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Φεβρουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθ. οικ178 (3) 

Έγκριση υπερωριακής απασχόλησης, τις απογευ¬ 
ματινές ώρες για την χρονική περίοδο του έτους 
2017, για τους Υπαλλήλους της Δ/νσης Ανάπτυ¬ 
ξης της Περιφερειακής Ενότητας Καστοριάς. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 282 του ν. 3852/2010 
(ΦΕΚ 87 Α') «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της». 

2. Τις διατάξεις του π.δ. 146/2010 «Οργανισμός Περι¬ 
φέρειας Δυτικής Μακεδονίας » (ΦΕΚ 239/Α/2010). 

3. Τις διατάξεις της με αριθμό 7/11-02-2011 (ΦΕΚ 204/ 
Β' 204) απόφασης «Κατάταξη του προσωπικού των Νο¬ 
μαρχιακών Αυτοδιοικήσεων στην Περιφέρεια Δυτικής 
Μακεδονίας». 

4. Τ ις διατάξειςτου ν. 4024/2011, άρθρο 20 (ΦΕΚ 226/Α / 
2011), όπως τροποποιήθηκε και ισχύει. 

5. Τις διατάξεις του άρθρου 20 του ν. 4354/2015 
(ΦΕΚ 176/τ.Α'/16-12-2015) «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημο¬ 
σιονομικών στόχων και διορθωτικών μεταρρυθμίσεων». 

6. Τις διατάξεις της παραγρ. 7 του άρθρου 25 του 
ν. 2738/1999 (ΦΕΚ 180 Α') «Συλλογικές Διαπραγματεύ¬ 
σεις στη Δημόσια Διοίκηση, μονιμοποιήσεις συμβασιού- 
χων αορίστου χρόνου και άλλες διατάξεις». 

7. Το υπ'αριθ.πρωτ. οικ. 176/01-02-2017 έγγραφο της 
Δ/νσης Ανάπτυξης ΠΕ Καστοριάς. 

8. Την εγγεγραμμένη πίστωση στον προϋπολογισμό 
της Περιφερειακής Ενότητας Καστοριάς της Περιφέρειας 
Δυτικής Μακεδονίας. 

9. Την ανάγκη υπερωριακής απασχόλησης δέκα υπαλ¬ 
λήλων, αποφασίζουμε: 

1) Την έγκριση υπερωριακής απασχόλησης των υπαλ¬ 
λήλων της Διεύθυνσης Ανάπτυξης, της Περιφερειακής 
Ενότητας Καστοριάς, κατά τις απογευματινές ώρες 
προκειμένου να καλυφθούν έκτακτες ανάγκες, για την 
χρονική περίοδο του έτους 2017, όπως στον παρακάτω 
πίνακα αναφέρεται: 


α/α 

Υπηρεσία 

Αριθμός 

Υπηρετούντων 

Υπαλλήλων 

Αριθμός 

Προτεινόμενων 

Υπαλλήλων 

Ωρες ανά 
Υπάλληλο 

Σύνολο 

Ωρών 

1 . 

Δ/νση 

Ανάπτυξης 

11 

10 

240 

2.400 


Η έγκριση υπερωριακής εργασίαςτων υπαλλήλων κρί- 
νεται αναγκαία και επιβάλλεται για την διεκπεραίωση 
των εργασιών που άπτονται στο αντικείμενο της Δ/νσης 
Ανάπτυξης ήτοι: 

• Για την διενέργεια ελέγχων για την ομαλή λειτουργία 
της αγοράς (τιμών, εκπτώσεων κ.τ.λ.). 

■ Για την διενέργεια ελέγχων σχετικά με το Υπαίθριο 
Πλανόδιο Εμπόριο. 

■ Για την διενέργεια δειγματοληψιών σε μαγαζιά μα¬ 
ζικής εστίασης. 

■ Για έλεγχο μέτρων και σταθμών (αντλίες, ζυγιστικά 
όργανα κ.τ.λ.). 

• Γιατην διενέργεια δειγματοληψιών καυσίμων,τροφί¬ 
μων και αντικειμένων κοινής χρήσης. 

• Γιατην εξέταση καταγγελιών καταναλωτών. 

• Για τον έλεγχο παροχών για την ποιότητα εργασίας 
(ηλεκτρολόγων, υδραυλικών χειριστών). 

• Για τον έλεγχο Η/Ζ, και εγκαταστάσεων ήπιων μορ¬ 
φών ενέργειας. 

• Για τακτικούς και έκτακτους ελέγχους σε δραστηρι¬ 
ότητες που πραγματοποιούνται κατά τις απογευματινές 
ώρες όπως: άδειες βιομηχανικών μονάδων, λατομεία, 
μεταλλεία, μεταπωλητές πετρελαίου θέρμανσης και 
υγραερίου, γενικότερων καταγγελιών κ.τ.λ. και με την 
αντιμετώπιση περιβαλλοντικών προβλημάτων που αφο¬ 
ρούν βιομηχανικές μονάδες. 

• Για την αντιμετώπιση αναγκών μεταφοράς των μα¬ 
θητών (σύνταξη συμβάσεων 2016-2017, πληρωμές συμ¬ 
βάσεων, συλλογή στοιχείων για την προετοιμασία του 
διαγωνισμού μεταφοράς μαθητών 2017-2018). 

Η υπερωριακή εργασία θα πραγματοποιηθεί κατά τις 
απογευματινές ώρες, κάθε εργάσιμη ημέρα, από ώρα 
16:00 ως την ώρα 20:00. 

2) Η προκαλούμενη δαπάνη, ύψους κατ'εκτίμηση σε 
15.300,00 ευρώ θα καλυφθεί από τις πιστώσεις του ΚΑΕ 
0511 και ειδικού Φορέα 072 σε βάρος του προϋπολογι¬ 
σμού έτους 2017. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 6 Φεβρουάριου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθ. απόφ. 100/2017 (4) 

Συμπλήρωση της υπ' αριθ. 1045/2016 απόφασης 

Δημάρχου (ΦΕΚ4484/Β72016). 

Ο ΔΗΜΑΡΧΟΣ ΕΛΕΥΣΙΝΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του ν. 3852/ 
2010. 

2. Τις διατάξεις των άρθρων 36, των παρ. 2 και 3 του 
άρθρου 48, του άρθρου 171 και 176 του ν. 3584/2007. 

3. Τις διατάξεις του άρθρου 20 του ν. 4024/2011, όπως 
τροποποιήθηκε και ισχύει με τις διατάξεις του άρθρου 45 
του ν. 4071/2012 (ΦΕΚ85/Α/11-4-2012) και του άρθρου 
15 του ν. 4147/2013 (ΦΕΚ98 Α72013). 

4. Τις διατάξεις της παρ. 10 του άρθρου 12 του 
ν. 2503/1997. 

5. Τις διατάξεις της παρ. 2 του άρθρου 31 του ν. 4258/ 
2014 (ΦΕΚ 94 Α714-4-2014). 

6. Τιςδιατάξειςτηςπαρ. 1 του άρθρου 176του ν.4261/ 
2014 (ΦΕΚ 107α/5-5-2014), περί αντικατάστασης της 
παρ. 1 του αρ. 20 του ν. 4024/2011. 

7. Τις διατάξεις του άρθρου 20 του ν. 4354/2015 (ΦΕΚ 
176/τ.Α716-12-2015). 

8. Την υπ'αριθ. οικ.2/78400/0022/14.11.2011 εγκύκλιο 
του Υπουργείου Οικονομικών. 

9. Τον προϋπολογισμό του έτους 2017, ο οποίος ψη¬ 
φίστηκε με την υπ'αριθ. 309/2016 απόφαση του Δημο¬ 
τικού Συμβουλίου, σύμφωνα με τον οποίο εγγράφηκαν 
πιστώσεις στους ανάλογους κωδικούς. 

10. ΤογεγονόςότιτοΔήμαρχο Ελευσίναςεπικουρούν 
στο έργο του δύο (2) ειδικοί σύμβουλοι και ένας (1) 
ειδικός συνεργάτης και συνεργάζονται μαζί του εκτός 
του υποχρεωτικού ωραρίου λειτουργίας των υπηρεσι¬ 
ών σε συνδυασμό με την κατάργηση της προβλεπόμε- 
νης από την κοινή υπουργική απόφαση 2/3850/0022/ 
19-02-2008 (ΦΕΚ 85 ΥΟΔΔ) πάγιας μηνιαίας απο¬ 
ζημίωσης χωρίς ωράριο εργασίας των Ειδικών Συ¬ 
νεργατών, Ειδικών Συμβούλων και Επιστημονικών 
Συνεργατών. 

11. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των 23.800,00 € πλέον 
εργοδοτικής εισφοράς και θα βαρύνει τον προϋπολογι¬ 
σμό του Δήμου οικ. έτους 2017, δίχως να είναι απαραί¬ 
τητη και αναγκαία η εξάντληση του ορίου υπερωριακής 
απασχόλησης ανά μήνα. 

12. Το γεγονός ότι έχουν προβλεφθεί αντίστοιχες πι¬ 
στώσεις στον προϋπολογισμό του έτους 2017 και στον 
Κ.Α. 00.6032.0001 συνολικού ποσού 3.600,00 € και στον 
Κ.Α. 00.6053.0001 συνολικού ποσού 20.200,00 €. 

13.Την υπ'αριθ. 1045/2016 απόφαση Δημάρχου Ελευ¬ 
σίνας (ΑΔΑ:7ΚΤ9ΩΡΒ-0ΜΣ), αποφασίζουμε: 

Συμπληρώνουμε την υπ'αριθ. 1045/2016 απόφαση 
Δημάρχου ως προς την υπερωριακή απασχόληση για 
το α' εξάμηνο του έτους 2017 και συγκεκριμένα για 
δύο (2) ειδικούς συμβούλους και έναν (1) ειδικό συνερ¬ 
γάτη, για εργασία μη εξαιρέσιμων ημερών και αργιών, 
μετά το πέρας του ωραρίου και μέχρι τις 22:00, έως 
30/06/2017. 

Οι κατά τα ως άνω ώρες απογευματινής υπερωριακής 
εργασίας δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο κάθε έτους 
και άλλες εκατόν είκοσι (120) κατά το δεύτερο. 

Υπεύθυνος για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζεται ο Δήμαρχος Ελευσίνας, ο οποίος 
θα βεβαιώνει ενυπόγραφα την εκτέλεση υπερωριακής 
εργασίας. 

Η βεβαίωση αυτή αποτελεί προϋπόθεση για την κα¬ 
ταβολή της υπερωριακής αποζημίωσης. 

Η απόφαση αυτή ισχύει μέχρι και 30/06/2017. 

Η απόφαση να αναρτηθεί στο Διαύγεια και στον πίνα¬ 
κα ανακοινώσεων στο δημοτικό κατάστημα. 

Η απόφαση αυτή να δημοσιευθεί σε τοπική εφημε¬ 
ρίδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 8 Φεβρουάριου 2017 
Ο Δήμαρχος 
ΓΕΩΡΓΙΟΣ ΤΣΟΥΚΑΛΑΣ 


Αριθ. 6393 _ (5) 

Απόφαση καθιέρωσης απογευματινής υπερω- 
ριακής εργασίας σε τέσσερις (4) εργαζομένους 
του τμήματος Ηλεκτροφωτισμού της Διεύθυν¬ 
σης Τεχνικών Υπηρεσιών του Δήμου Καβάλας, 
για το έτος 2017. 

Η ΔΗΜΑΡΧΟΣ ΚΑΒΑΛΑΣ 

Έχοντας υπόψη: 

1. Τις διατάξεις της παρ. 1 του άρθρου 58 του ν. 3852/ 
2010, περί των αρμοδιοτήτων του Δημάρχου. 

2. Τις διατάξεις των άρθρων 36 και 48 του ν. 3584/2007, 
περί ωρών εργασίας-ημερών αργίας και περί της δια¬ 
δικασίας καθιέρωσης εργασίας κατά τις Κυριακές και 
εξαιρέσιμες ημέρες ή τις νυκτερινές ώρες, για την εξυπη¬ 
ρέτηση των αναγκών των υπηρεσιών, που λειτουργούν 
σε 24ωρη βάση ή όλες τις ημέρες του μήνα. 

3. Τις διατάξειςτου άρθρου 176 του ν. 3584/2007, περί 
υπερωριακής εργασίας-απασχόλησης κατά τις Κυριακές 
και αργίες για το προσωπικό με σχέση εργασίας Ιδιωτι¬ 
κού Δικαίου Αορίστου χρόνου. 


4. Τις διατάξειςτου άρθρου 20 του ν. 4354/2015 «απο¬ 
ζημίωση για εργασία καθ' υπέρβαση του υποχρεωτικού 
ωραρίου - Αποζημίωση για εργασία προς συμπλήρωση 
του υποχρεωτικού ωραρίου». 

5. Το υπ'αριθ. πρωτ. 4792/2-2-2017 έγγραφο του Αντι- 
δημάρχου Τεχνικών Υπηρεσιών με θέμα: «Καθιέρωση 
έκτακτης απογευματινής υπερωριακής εργασίας υπαλ¬ 
λήλων του τμήματος Ηλεκτροφωτισμού», στο οποίο 
αναφέρεται: 

Σας γνωρίζουμε ότι οι αρμοδιότητες του τμήματος 
Ηλεκτροφωτισμού παρουσιάζουν συχνά ανάγκες που 
είναι έκτακτες, επείγουσες και πέραν του κανονικού 
ωραρίου, όπως η αποκατάσταση οδοφωτισμού, μετά 
από ατυχήματα οχημάτων, μεταφορά εξέδρων και προε¬ 
τοιμασία χώρου σε εκδηλώσεις πολιτιστικών συλλόγων, 
αποκατάσταση ομαλής κυκλοφορίας οχημάτων και πε¬ 
ζών μετά από βλάβες σε κολώνες φωτεινών σηματο¬ 
δοτών, κατεδαφίσεις παλαιών οικιών μετά από έντονες 
βροχοπτώσεις. 

Για τους παραπάνω λόγους παρακαλούμε να εγκρίνετε 
στο προσωπικό του τμήματος, το οποίο αποτελείται από 
4 υπαλλήλους ΔΕ Τεχνιτών Ηλεκτρολόγων απογευματινή 
υπερωριακή εργασία από 1 Μαρτίου 2017. 

6. Τον αριθμό των υπηρετούντων υπαλλήλων κατά 
κλάδο-ειδικότητα και σχέση εργασίας που απασχολού¬ 
νται στο τμήμα Ηλεκτροφωτισμού της Διεύθυνσης Τε¬ 
χνικών Υπηρεσιών: 


ΤΜΗΜΑ ΗΛΕΚΤΡΟΛΟΓΩΝ 


Α/Α 

ΚΛΑΔΟΣ- 

ΕΙΔΙΚΟΤΗΤΑ 

ΣΧΕΣΗ 

ΕΡΓΑΣΙΑΣ 

ΑΡΙΘΜΟΣ 

1 

ΔΕ24 Ηλεκτρολόγων 

ΜΟΝΙΜΟΙ 

3 

2 

ΔΕ Ηλεκτρολόγων 

ΙΔΑΧ 

1 


7. Την υπ' αριθ. πρωτ. 5610/8-2-2017 βεβαίωση του 
τμήματος Λογιστηρίου της Διεύθυνσης Οικονομικών 
Υπηρεσιών, από την οποία προκύπτει ότι στον προϋ¬ 
πολογισμό οικονομικού έτους 2017 του Δήμου Καβά¬ 
λας, υπάρχουν εγγεγραμμένες πιστώσεις στους παρα¬ 
κάτω κωδικούς: 

Κ.Α. 20.6012 «Αποζημίωση υπερωριακής εργασίας και 
για εξαιρέσιμες ημέρες και νυχτερινές ώρες και λοιπές 
πρόσθετες αμοιβές», ποσό 92.471,476, 

Κ.Α. 20.6022 «Αποζημίωση υπερωριακής εργασίας και 
για εξαιρέσιμες ημέρες και νυχτερινές ώρες και λοιπές 
πρόσθετες αμοιβές», ποσό 4.857,20 €, αποφασίζουμε: 

Καθιερώνουμε, για το χρονικό διάστημα του έτους 
2017 απογευματινή υπερωριακή εργασία στο προανα- 
φερόμενο στην παρ. 6 της παρούσας προσωπικό του Δή¬ 
μου Καβάλας (μόνιμο και ΙΔΑΧ), για την κάλυψη αναγκών 
λειτουργίας του τμήματος Ηλεκτροφωτισμού της Διεύ¬ 
θυνσης Τεχνικών Υπηρεσιών μέσα στα όρια που προ¬ 
βλέπουν οι διατάξεις του άρθρου 20 του ν. 4354/2015, 
όπως ισχύουν, δηλαδή ανά εξάμηνο, χωρίς να υπάρχει η 

δυνατότητα αυξομείωσης μεταξύ των δύο (2) εξαμήνων 
μέσα στο έτος, ως εξής: 

Απογευματινή υπερωριακή εργασία 
Για απογευματινή υπερωριακή εργασία μέχρι εκατόν 
είκοσι (120) ώρες ανά υπάλληλο. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 8 Φεβρουάριου 2017 
Η Δήμαρχος 
ΔΗΜΗΤΡΑ ΤΣΑΝΑΚΑ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























